Diari Oficial de la Generalitat Valenciana


Sumari del DOGV 6655, del 21-11-2011 (2011/11924)

RESOLUCIÓ de 15 de novembre de 2011, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (convocatòria ordinària número 2 curs acadèmic 2011/12).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6655

Data del DOGV
:   21-11-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/11608


Data del document
:   15-11-2011

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 15 de novembre de 2011, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (convocatòria ordinària número 2 curs acadèmic 2011/12). [2011/11771]  
La Universitat Jaume I de Castelló convoca concurs públic per a cobrir places de personal docent contractat per al curs acadèmic 2011/12, que es detallen en l'annex adjunt, d'acord amb les bases següents:   
  
  
Primera. Normes generals  
Aquest concurs es regirà pel que disposa la Llei Orgànica de Modificació de la LOU 4/2007 (d'ara en avant LOMLOU), de 12 d'abril, (BOE de 13 d'abril de 2007), i les disposicions del mateix rang o d'un rang inferior en tot allò que no s'oposen al que es preveu en la llei anterior; pel Decret 174/2002, de 15 d'octubre, de Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOCV de 22 d'octubre de 2002); els estatuts d'aquesta Universitat, la Normativa dels concursos de selecció de professorat ajudant doctor, ajudant i professorat associat de la Universitat Jaume I (aprovada en la sessió núm. 19 del Consell de Govern de 16 de desembre de 2005) i el que es disposa en estes bases.  
  
  
Segona. Requisits  
2.1. De caràcter general  
a. Tindre complits els 16 anys.   
b. No patir malaltia ni defecte físic o psíquic que impedisca el desenvolupament de les funcions corresponents a les places convocades.   
c. No haver estat separat per mitjà d'expedient disciplinari del servei de l'administració de l'estat o de l'administració autonòmica o local, ni estar inhabilitat per a l'exercici de funcions públiques.   
d. Estar en possessió d'una titulació superior, o la titulació específica que, si és el cas, s'indique en els requisits de les places. En cas d'haver fet els estudis fora de l'estat espanyol, la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea, hauran de presentar bé l'homologació o bé la credencial de reconeixement dirigida a l'exercici de la professió de professor d'Universitat.  
2.2. De caràcter específic  
Per a accedir a places de professorat associat:  
Especialistes de reconeguda competència relacionat amb el perfil de la plaça que acrediten estar exercint, fora de l'àmbit acadèmic universitari, una activitat remunerada laboral, professional o en l'administració pública, per a les que capacite el títol acadèmic que l'interessat posseïsca.   
No es podrà contractar com a professorat associat a personal docent i investigador funcionari en actiu siga quina siga la universitat en què presten els seus serveis.  
2.3. El compliment dels requisits anteriors haurà d'estar referit a la data de la finalització del termini de presentació de sol·licituds de participació.  
2.4. El requisit d'estar exercint activitat professional fora de l'àmbit universitari, haurà d'acreditar-se tant en el moment de la firma del contracte com durant la vigència d'aquest.  
2.5. En el cas d'haver prestat anteriorment serveis en la Universitat Jaume I com a professor/a associat/da, haver obtingut una puntuació global mitjana superior a 3 punts en l'enquesta d'avaluació docent.  
  
Tercera. Presentació de sol·licituds  
Les sol·licituds hauran de presentar-se en el Registre General de la Universitat Jaume I, edifici de Rectorat i Serveis centrals, campus del Riu Sec, així com en els registres enumerats en l'article 38.4 de la Llei 30/1992 (BOE de 27 de novembre), de Règim Jurídic de les Administracions Públiques i del Procediment Administratiu Comú.   
Necessàriament haurà d'adjuntar la següent documentació a la sol·licitud de participació:   
· Sol·licitud de plaça / Curriculum vitae, segons el model que figura en l'adreça: .   
  
· Fotocòpia del document nacional d'identitat o en cas d'estrangers, el document que acredite la identitat i data de naixement, en vigor.  
  
· Justificació dels requisits exigits en la convocatòria.   
· Justificació dels mèrits al·legats.   
Les persones que opten a més d'una plaça hauran de presentar una sol·licitud per cada una d'aquestes, acompanyada en cada cas de la documentació complementària.  
No obstant això, la Universitat podrà requerir en qualsevol moment els originals dels documents presentats.  
Per a places de professorat associat hauran de presentar:  
Hauran d'acreditar l'exercici de l'activitat professional remunerada, fora de l'àmbit universitari amb la documentació següent:   
· El professional que treballa per compte propi haurà de presentar fotocòpia del pagament de l'impost d'activitats econòmiques i fotocòpia de les declaracions trimestrals dels pagaments a compte de l'impost sobre la renda de persones físiques (IRPF) o informe de vida laboral actualitzat expedit (només s'admetrà l'expedit com a màxim, en el mes anterior a la convocatòria) per la Tresoreria General de la Seguretat Social.   
· El professional que treballa per compte d'altre haurà de presentar informe de vida laboral actualitzat expedit (només s'admetrà l'expedit com a màxim, en el mes anterior a la convocatòria) per la Tresoreria General de la Seguretat Social.  
· Els empleats públics (funcionaris o laborals), de fora de la universitat, hauran de presentar un certificat de serveis prestats.  
Les instàncies presentades en les oficines de correus hauran de complir el procediment establert en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de data en la part superior esquerra de les instàncies, i haurà de figurar clarament el número de l'oficina i la data.  
  
  
Quarta. Documents acreditatius de cada un dels mèrits al·legats en el currículum   
Els mèrits al·legats en el currículum que no s'hagen justificat documentalment no seran tinguts en compte en la resolució del concurs.   
  
Els documents acreditatius dels requisits presentats en un idioma diferent dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
Els aspirants a les places perfilades amb docència en valencià hauran de justificar els coneixements del valencià per mitjà de l'acreditació de coneixements de nivell C1 (suficiència) de valencià (o equivalent, segons l'annex III) o, si és procedent, la superació d'una prova de nivell que amb esta finalitat realitzarà el Servei de Llengües i Terminologia de la Universitat Jaume I.  
  
Cinquena. Protecció de dades personals  
Les dades de caràcter personal aportades pels aspirants quedaran incloses en un fitxer automatitzat. La Universitat Jaume I es compromet a no fer un ús diferent d'aquell per al qual han sigut sol·licitades, d'acord amb la Llei 15/1999, de 13 de desembre, de Protecció de Dades de Caràcter Personal.   
La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si és procedent d'oposició, que preveu l'article 5 de la Llei 15/1999. Aquests drets han de ser exercits, per escrit davant de la secretària general d'aquesta Universitat.  
  
Sisena. Termini de presentació de les sol·licituds  
Deu dies hàbils a partir de l'endemà al de la publicació en el Diari Oficial de la Comunitat Valenciana.  
Finalitzat el termini de presentació de sol·licituds, el Servei de Recursos Humans exposarà en el tauler d'anuncis i en la pàgina la resolució provisional de persones admeses i excloses per a cada una de les places convocades. El termini per a reclamar contra aquesta resolució o reparar errors o omissions, serà de 10 dies hàbils a partir de la seua publicació. Acabat aquest termini, es farà pública la resolució definitiva de persones admeses i excloses.  
  
Setena. Comissions de contractació  
Les comissions de contractació tindran l'estructura que figura en l'annex II d'aquesta convocatòria. Aquestes comissions, estaran formades per funcionaris dels cossos docents universitaris d'aquesta Universitat, sempre que siga possible, que han de comptar amb el grau de doctor/a quan el concurs siga a places en les quals s'exigisca aquest grau acadèmic. Si això no fóra possible, també podran formar part de les comissions de contractació professorat contractat doctor, i en tot cas col·laborador.  
Els membres de les comissions s'abstindran d'intervindre quan es donen alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles mencionats.  
Les comissions resoldran tots els dubtes que puguen sorgir de l'aplicació de les normes, així com les que puguen produir-se en els casos no previstos.  
El procediment d'actuació de les comissions s'ajustarà en tot moment al què estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Normativa dels concursos de selecció de professorat ajudant doctor, ajudant i professorat associat de la Universitat Jaume I.  
  
  
Vuitena. Accés electrònic i subscripció enviament SMS  
Es pot accedir a tota la informació de la convocatòria, bases, instàncies i barems en l'adreça: .   
  
En cas de subscriure's a l'enviament de SMS haurà de facilitar un número de telèfon mòbil en la instància/sol·licitud presentada. Amb aquesta subscripció l'interessat/da rebrà informació de qualsevol publicació i/o actualització referent al concurs en el qual participa.  
  
Novena. Barems   
Els barems genèrics aplicables en esta convocatòria figuren en el annex IV.  
  
Deu. Resolució del concurs  
Les comissions de contractació podran avaluar per mitjà d'una entrevista personal, i sempre que siga motivada, als candidats que amb la puntuació obtinguda en la fase de baremació més l'entrevista puguen accedir a la plaça.  
La puntuació màxima de l'entrevista serà de 25 punts i es basarà en els mèrits aportats relacionats amb el perfil de la plaça i en com desenvoluparà el seu projecte docent o investigador, si és procedent.  
Les comissions de contractació podran considerar la plaça deserta, si al seu criteri cap dels aspirants reuneix mèrits suficients per a poder ocupar-la.  
El resultat del concurs s'exposarà en el tauler d'anuncis del Servei de Recursos Humans, edifici del Rectorat i Serveis centrals i en la pàgina . La publicació al tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5.b de la Llei 30/92, de 26 de novembre.  
Les persones seleccionades hauran de manifestar per escrit en el termini de 10 dies des de la publicació de la resolució de la comissió de selecció, la seua acceptació al contracte que es puga derivar.  
El termini per a la firma dels contractes serà, segons corresponga, a l'inici del curs acadèmic o del segon semestre acadèmic, excepte que s'haja previst una data d'inici distinta en la convocatòria. Qualsevol situació que ho impedisca, haurà de ser al·legada per escrit per la persona interessada. Si no és així i s'acaba el termini sense haver firmat el contracte, la persona interessada perdrà el seu dret.  
  
  
  
\* \* \* \* \*  
  
  
  
  
Quan per causa no imputable a l'administració, no es produïra la firma del contracte pel candidat més valorat per la comissió de selecció en els termes establerts, o el candidat renuncia a la plaça o tria un altre nomenament incompatible, es contactarà amb el candidat següent per orde de puntuació.  
No obstant això, amb caràcter extraordinari i per motius justificats documentalment, el Rectorat a petició de la persona interessada, podrà ampliar el termini de la firma del contracte quan per motius acreditats siga impossible o dificultós per al candidat la incorporació a la Universitat dins dels terminis establerts.  
La resolució dels concursos estarà sempre supeditada als possibles recursos administratius o contenciós-administratius que puguen plantejar-se.  
  
Onze. Funcions, duració, dedicació i retribucions dels contractes  
  
Professor/a associat/ada  
La finalitat del contracte serà la de desenvolupar tasques docents a través de què s'aporten els seus coneixements i experiència professional a la universitat.  
Els contractes laborals tindran una duració màxima d'1 any i es podran renovar per períodes de la mateixa duració, sempre que siga acreditat l'exercici de l'activitat professional fora de l'àmbit acadèmic universitari. El compliment del termini indicat en el contracte implicarà la seua extinció automàtica, excepte que amb anterioritat les parts acorden la renovació del contracte.  
Les retribucions íntegres mensuals, corresponents a l'any 2011, seran les següents:  
  
Es tindrà dret a les pagues extraordinàries que corresponguen sempre que no es perceben càrrec d'altra administració pública.  
  
Dotze. Recursos  
Contra esta resolució, que esgota la via administrativa, es podrà interposar un recurs contenciós administratiu davant del Jutjat Contenciós Administratiu de Castelló, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana.  
  
No obstant això, les persones interessades podran interposar un recurs de reposició davant del rector en el termini d'un mes comptat des de l'endemà de la seua publicació; en aquest cas no es podrà interposar el recurs contenciós administratiu indicat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 15 de novembre de 2011.- El rector, p. d. (R 14.06.2010), el vicerector d'Ordenació Acadèmica i Professorat: Francisco López Benet.  
ANNEX I  
  
  
  
  
\* \* \* \* \*  
  
ANEXO I  
  
  
  
  
  
ANNEX II  
  
Composició de la Comissió de Contractació  
  
El vicerector/a d'Ordenació Acadèmica i Professorat.  
Dos membres vocals designats pel departament entre professorat de l'àrea de coneixement de la plaça.  
Dos membres vocals designats pel Rectorat entre professorat de la Universitat.  
  
  
ANNEX III  
  
Acreditació de coneixements   
de nivell C1 (Suficiència) de valencià  
  
a. Certificat de nivell C1 (Suficiència) de valencià de la JQCV.  
b. Certificat de nivell C1 (Suficiència) de valencià de la Universitat de València-  
Estudi General, la Universitat Politècnica de València i la Universitat d'Alacant.  
c. Nivell mitjà dels cursos de reciclatge del professorat no universitari (o Certificat de capacitació per a l'ensenyament del valencià i equivalents).  
d. Nivell superior dels cursos de reciclatge del professorat no universitari (o Diploma de mestre de valencià i equivalents).  
  
  
  
ANNEX IV  
  
  
  
e. Nivell d'Aprofundiment en expressió escrita de la Universitat de València.  
f. Certificat de coneixements mitjans (orals i escrits) de la JAC.  
  
g. Certificat de coneixements mitjans (orals i escrits) de la JPC   
  
Podeu consultar les taules d'equivalència en   
  
L'equivalència dels certificats nous amb els certificats anteriors és la següent:  
  
\* \* \* \* \*  
  
  
  
  
ANEXO IV  
  
